CELEX: 32011D0792
Language: sl
Date: 2011-12-02 00:00:00
Title: 2011/792/SZVP: Sklep Političnega in varnostnega odbora Atalanta/4/2011 z dne 2. decembra 2011 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)

3.12.2011   
            
            
               SL
            
            
               Uradni list Evropske unije
            
            
               L 320/32
            
         SKLEP POLITIČNEGA IN VARNOSTNEGA ODBORA ATALANTA/4/2011
   z dne 2. decembra 2011
   o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)
   (2011/792/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (Atalanta) ter zlasti člena 6 Skupnega ukrepa,
   ob upoštevanju naslednjega:
   
               (1)
            
            
               Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje sklepov o imenovanju poveljnika sil EU.
            
         
               (2)
            
            
               PVO je 5. julija 2011 sprejel Sklep Atalanta/3/2011 (2), s katerim je kontraadmirala Thomasa JUGELA imenoval za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
            
         
               (3)
            
            
               Poveljnik operacije EU je priporočil imenovanje kapitana Jorgeja MANSOJA za novega poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
            
         
               (4)
            
            
               Vojaški odbor EU to priporočilo podpira.
            
         
               (5)
            
            
               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
            
         SPREJEL NASLEDNJI SKLEP:
   Člen 1
   Kapitan Jorge MANSO je imenovan za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
   Člen 2
   Ta sklep začne veljati 6. decembra 2011.
   
      V Bruslju, 2. decembra 2011
      
         
            Za Politični in varnostni odbor
         
         
            Predsednik
         
         O. SKOOG
      
   
   
      (1)  UL L 301, 12.11.2008, str. 33.
   
      (2)  UL L 177, 6.7.2011, str. 26.